
	1.
	Likumprojekts (grozījumi)
 Grozījumi Ārējās sauszemes robežas infrastruktūras izbūves likumā 
	Iebildums
Ņemot vērā, ka likumprojekts tiek papildināts ar tehnoloģisku risinājumu (kas ir informācijas un komunikāciju infrastruktūras tehnoloģiskais risinājums), lūdzam precizēt likumprojektu, papildinot to ar grozījumu Ārējās sauszemes robežas infrastruktūras izbūves likuma 9.pantā, paredzot, ka publisko iepirkumu regulējums netiek piemērots arī ārējās robežas infrastruktūras materiālu un iekārtu iegādei, izsakot likuma 9.pantu jaunā redakcijā.
Vēršam uzmanību, ka Risinājuma ieviešanas ietvars būs nepieciešams ne tikai būvniecības un ar to saistītu pakalpojumu iegādei, bet arī atsevišķi iekārtu un materiālu iegādei, tostarp gadījumos, kad noteiktus Risinājuma ieviešanas darbus veic VAS "Latvijas Valsts radio un televīzijas centrs" speciālisti. 
Piedāvātā redakcija
“9. pants. Lai nodrošinātu ārējās robežas infrastruktūras izbūvi, visi nepieciešamie darbi, tai skaitā projektēšana, būvdarbi un ar tiem saistītie pakalpojumi, materiāli un iekārtas tiek iegādāti, nepiemērojot publisko iepirkumu regulējumu.”.
	Beatrise Suharževska (SAM)

	2.
	Anotācija (ex-ante)
1.3. Pašreizējā situācija, problēmas un risinājumi 
	Iebildums
Lūdzam svītrot likumprojekta anotācijas 1.3.sadaļas “Risinājuma apraksts” pēdējo teikumu “Savukārt, ņemot vērā, ka tehnoloģiskais risinājums ir ārkārtas situāciju valsts elektronisko sakaru tīkls, pēc tā ierīkošanas un nodošanas ekspluatācijā, tā uzturēšanu atbilstoši Elektronisko sakaru likuma 4. panta otrās daļas 1. punktam nodrošinās Satiksmes ministrija”, jo Risinājums un tā ietvaros izbūvētais elektronisko sakaru tīkls nebūs ārkārtas situāciju valsts elektronisko sakaru tīkls (turpmāk – ASVEST), bet gan atsevišķs nodalīts tīkls un Risinājuma ietvaros izbūvētais elektronisko sakaru tīkls (kā iekšējs tīkls) būs tehnoloģiski nodalīts no ASVEST un atradīsies Iekšlietu ministrijas bilancē. Papildus vēršam uzmanību, ka ASVEST ir Satiksmes ministrijas bilancē esošs elektronisko sakaru tīkls. 
Papildus norādam, ka ASVEST un tā pieslēguma punkti klasificēta, fiziski un tehnoloģiski aizsargāta infrastruktūra ar noteiktām piekļuves prasībām u.tml. Līdz ar to infrastruktūra un aktīvās iekārtas, kuras plānots Risinājuma ietvaros uzstādīt, tostarp, uz valsts robežas, nevar un nedrīkst būt ASVEST.
Piedāvātā redakcija
-
	Dace Bankoviča (SAM)



